**projektas**

**reg. Nr. T-154**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2022 M. BIRŽELIO 29 D. SPRENDIMO NR. T1-145 „DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN“ PAKEITIMO**

2022 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi ir atsižvelgdama į *(duomenys neskelbtini)* 2022 m. rugpjūčio 3 d. sutikimą „Dėl galutinės kainos“, Pasvalio rajono savivaldybės taryba nusprendžia

pakeisti Pasvalio rajono savivaldybės tarybos 2022 m. birželio 29 d. sprendimo Nr. T1-145 „Dėl nekilnojamojo daikto pirkimo Pasvalio rajono savivaldybės nuosavybėn“ 1 punktą ir jį išdėstyti taip:

„1. Pirkti Pasvalio rajono savivaldybės nuosavybėn 5699/30097 dalį pastato, esančio *(duomenys neskelbtini)* Pasvalio r. sav. (unikalus Nr. *(duomenys neskelbtini)*, patalpų bendras plotas – 56,99 kv. m), iš *(duomenys neskelbtini)* už 6 700 Eur, netaikant reikalavimo, pagal kurį nekilnojamųjų daiktų įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą, atsižvelgiant į nekilnojamųjų daiktų įsigijimo nuosavybėn didesne kaina tikslingumą.“

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausioji specialistė Virginija Antanavičienė

2022-08-04 tel. 54 114

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2022 M. BIRŽELIO 29 D. SPRENDIMO NR. T1-145 „DĖL NEKILNOJAMOJO DAIKTO PIRKIMO PASVALIO RAJONO SAVIVALDYBĖS NUOSAVYBĖN“ PAKEITIMO**

2022-08-04

Pasvalys

**1. Sprendimo projekto rengimo pagrindas.**

Pasvalio rajono savivaldybės tarybos 2022 m. birželio 29 d. sprendimas Nr. T1-145 „Dėl nekilnojamojo daikto pirkimo Pasvalio rajono savivaldybės nuosavybėn“ ir *(duomenys neskelbtini)* 2022 m. rugpjūčio 3 d. sutikimas „Dėl galutinės kainos“.

**2. Sprendimo projekto tikslai ir uždaviniai.**

Priėmus Pasvalio rajono savivaldybės tarybos 2022 m. birželio 29 d. sprendimą Nr. T1-145 „Dėl nekilnojamojo daikto pirkimo Pasvalio rajono savivaldybės nuosavybėn“ ir jį nusiuntus 5699/30097 dalies pastato, esančio *(duomenys neskelbtini)*, Pasvalio r. sav. (unikalus Nr. *(duomenys neskelbtini)*, patalpų bendras plotas – 56,99 kv. m) savininkei *(duomenys neskelbtini)* dėl patalpų pirkimo, Pasvalio rajono savivaldybės administracija gavo Jos 2022 m. rugpjūčio 3 d. sutikimą „Dėl galutinės kainos“, kuriame nurodyta, kad aukščiau nurodytas patalpas parduos už galutinę 6 700 Eur kainą.

Atsižvelgiant į Pasvalio rajono savivaldybės administracijos Pumpėnų seniūnijos 2022 m. birželio 17 d. raštą Nr. ISD-50 „Dėl nekilnojamojo turto pirkimo“, kuriame nurodyta, kad siūlomos parduoti patalpos labai reikalingos Seniūnijai savivaldybės funkcijoms vykdyti, jose būtų galima įrengti patalpas Europos Sąjungos paramos maisto produktų sandėliavimui ir išdavimui, Seniūnijos archyvui, buitines patalpas komunalinio ūkio darbuotojams, visame pastate įrengta bendra šildymo sistema, apie pastatą suformuotas bendras žemės sklypas, manome, kad tikslinga jas pirkti Savivaldybės nuosavybėn už 6 700 Eur.

**3. Kokios siūlomos naujos teisinio reguliavimo nuostatos ir kokių rezultatų laukiama.**  Naujų teisinio reguliavimo nuostatų nesiūloma.

**4. Skaičiavimai, išlaidų sąmatos, finansavimo šaltiniai**.

Nekilnojamasis turtas būtų perkamas iš Savivaldybės biudžeto asignavimų, skirtų Pasvalio rajono savivaldybės administracijai.

**5. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Nereikia.

**7. Sprendimo projekto antikorupcinis vertinimas.** Antikorupcinis vertinimas neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Pasvalio rajono savivaldybės administracijos Strateginio planavimo ir investicijų skyrius. Atsakingas asmuo – Strateginio planavimo ir investicijų skyriaus vedėjas Gytis Vitkus.

Strateginio planavimo ir investicijų skyriaus

vyriausioji specialistė Virginija Antanavičienė